หนังวัยรุ่น “Diary of a Wimpy Kid 2” ติดอันดันที่หนึ่งในช่วงสุดสัปดาห์ เฉือน “Sucker Punch” หนัง Sy-Fy ฟอร์มใหญ่สามมิติที่ตามมาเป็นที่สอง
หนังวัยรุ่น “Diary of a Wimpy Kid 2” ติดอันดันที่หนึ่งในช่วงสุดสัปดาห์ เฉือน “Sucker Punch” หนัง Sy-Fy ฟอร์มใหญ่สามมิติที่ตามมาเป็นที่ 2
สุดสัปดาห์ที่ผ่านมามีหนังใหม่เข้าฉายสองเรื่องแต่ก็ยังไม่สามารถผลักไส “Rango” ให้หลุดออกจากอันดับที่ห้าไปได้ “The Lincoln Lawyer” ยืนอยู่ที่อันดับสี่ ในขณะที่ “Limitless” หลุดลงอยู่ที่สาม หนังใหม่สองเรื่อง “Sucker Punch” เข้ายึดอันดับที่สอง และ “Diary of a Wimpy Kid 2: Roderick Rules” ติดอันดันที่หนึ่ง เข้าฉายมาสี่สัปดาห์ มีแฟนติดใจสนับสนุน ทำรายได้เกิน 100 ล้านดอลล่าร์แล้ว ส่วนทนายหนุ่มใหญ่ Matthew McConaughey ที่อาศัยเบาะหลังของรถเก๋ง Lincoln Continental เป็นห้องทำงานเคลื่อนที่ แม้เครื่องยนต์รถจะใหญ่ แต่เร่งไม่ขึ้น เข้ามาได้สองสัปดาห์ ทำเงินได้เกือบ 30 ล้านดอลล่าร์ และเพราะอาศัยยาเป็นตัวเร่ง พอหมดฤทธิ์ยา หนังใหม่ของ Bradley Cooper เลยร่วงจากอันดับที่ 1 มาอยู่ในอันดับที่ 3 สัปดาห์นี้ รายได้รวมแล้ว 41 ล้านเศษ และหนังใหม่สองเรื่องที่เพิ่งเปิดตัว เรื่องของสาวกำพร้าที่อยากจะหนีให้พ้นความทุกข์ยาก ปล่อยจินตนาการให้โลดแล่น ผสมผสานความจริงกับความฝัน Vanessa Hudgens ดาวรุ่งจากค่าย Disney รับบทสาวกำพร้าผู้หนึ่ง ถูกใจแฟนๆ ทำรายได้ในสัปดาห์แรกเกือบ 20 ล้านดอลล่าร์ และอีกเรื่องหนึ่ง หนังตลกซึ่งวัยรุ่นชอบไม่แพ้ตอนแรกที่ออกมาในปีที่แล้ว ติดอันดัน 1 ในสัปดาห์นี้ ทำรายได้กว่า 24 ล้านดอลล่าร์แล้ว